CELEX: C2004/314/44
Language: lt
Date: 2004-12-18 00:00:00
Title: 2004 m. spalio 6 d. Pirmosios instancijos teismo sprendimas, Byloje T-356/02 Vitakraft-Werke Wührmann & Sohn GmbH & Co. KG prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Bendrijos prekių ženklas — Protesto procedūra — Ankstesnis figūrinis prekių ženklas, apimantis žodį „Krafft“ — Paraiška dėl žodinio Bendrijos prekių ženklo VITAKRAFT — Atmetimo pagrindas — Tikras ankstesnio ženklo naudojimas — Ženklų panašumas — Reglamento (EB) Nr. 40/94 8 straipsnio 1 dalies b punktas — Reglamento (EB) Nr. 2868/95 22 taisyklės 2 dalis)

18.12.2004   
            
            
               LT
            
            
               Europos Sąjungos oficialusis leidinys
            
            
               C 314/17
            
         
      PIRMOSIOS INSTANCIJOS TEISMO SPRENDIMAS
   
   2004 m. spalio 6 d.
   Byloje T-356/02 Vitakraft-Werke Wührmann & Sohn GmbH & Co. KG prieš Vidaus rinkos derinimo tarnybą (prekių ženklams ir pramoniniam dizainui) (VRDT) (1)
   
   (Bendrijos prekių ženklas - Protesto procedūra - Ankstesnis figūrinis prekių ženklas, apimantis žodį „Krafft“ - Paraiška dėl žodinio Bendrijos prekių ženklo VITAKRAFT - Atmetimo pagrindas - Tikras ankstesnio ženklo naudojimas - Ženklų panašumas - Reglamento (EB) Nr. 40/94 8 straipsnio 1 dalies b punktas - Reglamento (EB) Nr. 2868/95 22 taisyklės 2 dalis)
   (2004/C 314/44)
   Proceso kalba: vokiečių
   Byloje T-356/02 Vitakraft-Werke Wührmann & Sohn GmbH & Co. KG, įsteigta Bremene (Vokietija), atstovaujama advokato U. Sander, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą A. Apostolakis ir G. Schneider, dalyvaujant kitai VRDT apeliacinėje taryboje vykusios procedūros šaliai, įstojusiai į procesą Pirmosios instancijos teisme Krafft, SA, įsteigtai Andoain (Ispanija), atstovaujamai advokato P. Koch Moreno, dėl apeliacijos, pareikštos dėl VRDT ketvirtosios apeliacinės tarybos 2002 m. rugsėjo 4 d. sprendimo (sujungtos bylos R 506/2000-4 ir R 581/2000-4) dėl protesto procedūros tarp Krafft, SA ir Vitakraft-Werke Wührmann & Sohn GmbH & Co. KG, Pirmosios instancijos teismas (antroji kolegija), susidedantis iš pirmininko J. Pirrung, teisėjų A. W. H. Meij ir N. J. Forwood; sekretorė: B. Pastor, sekretoriaus pavaduotoja, 2004 m. spalio 6 d. priėmė sprendimą, kurio rezoliucinėje dalyje nurodyta:
   
               1)
            
            
               Panaikinti Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos 2002 m. rugsėjo 4 d. sprendimą (sujungtos bylos R 506/2000-4 ir R 581/2000-4) ta dalimi, kuria jis leido į bylą įstojusiai šaliai pateikti apeliaciją Apeliacinei tarybai dėl „pramoninės alyvos ir pramoninių tepalų; skystųjų tepalų, degalų (tarp jų variklių benzino) ir apšvietimo produktų“ (4 klasė) prekių ir „statybinių medžiagų (nemetalinių); statybinių standžiųjų nemetalinių vamzdžių; asfalto, dervos ir bitumo“ (19 klasė) prekių, nurodytų paraiškoje dėl Bendrijos prekių ženklo.
            
         
               2)
            
            
               Atmesti likusią ieškinio dalį.
            
         
               3)
            
            
               Kiekviena šalis padengia savo bylinėjimosi išlaidas.
            
         
      (1)  OL C 55, 2003 3 8.